આ બાબતે એક રહેવાસીએ મિડ-ડે LOCALને જણાવ્યું હતું કે ‘હું અહીં પાસે જ રહું છું. અહીં કરેલા ગેરકાયદે પાર્કિંગને કારણે મોટા ભાગનો રસ્તો રોકાઈ જાય છે. ઉપરાંત આ ગ્રાઉન્ડની હાલત તો જોવા જેવી થઈ છે. પહેલાં તો બધું બરાબર જ હતું, પરંતુ હમણાં બે મહિનાથી બહુ ખરાબ પરિસ્થિતિ ઊભી થઈ છે.’અહીં પાસે આવેલા ગ્રાઉન્ડમાં રોજ કચરો વધતો જતાં આ સારી એવી ઓપન સ્પેસ આજે ડમ્પિંગ ગ્રાઉન્ડ બની ગઈ છે. આવી ગંદકીને કારણે અહીં રહેવું મુશ્કેલ થઈ ગયું છે. અત્યારે તો અહીં બે-ચાર ઝૂંપડાંઓ બંધાયાં છે અગર આ ઝૂંપડાંઓને નહીં હટાવવામાં આવે તો અહીં ઝૂંપડાંઓની સંખ્યા પણ વધતી જશે.